Martin Bruusgaard
Store norske leksikon,Teknologi og industri,Transport,Sjøfart og skipsindustri,Skipsfartsnæring,Redere og biografier i sjøfarten
Martin Bruusgaard var en norsk skipsreder. Han ble skipsfører 23 år gammel og startet i 1888 sammen med Bull Kiøsterud og Fredrik J. Kiøsterud rederfirmaet Bruusgaard, Kiøsterud & Co. i Drammen, der han var seniorsjef fram til sin død.
Bruusgaard dro til sjøs allerede som 14-åring i 1856 med fullriggeren Alecos av Drammen. Han gikk gradene om bord og ble skipperborger i Drammen i 1864 og fører av farens skonnert Aurora samme år. Etter å ha vært fører om bord i en rekke seilskip gikk han i land i 1886 for å bli reder og partner i to skuter tilhørende Johansen & Dahl i Liverpool.I desember 1888 etablerte Martin Bruusgaard, sammen med Nicolai Andreas Bull Kiøsterud og hans nevø Fredrik J. Kiøsterud, disponentfirmaet Bruusgaard Kiøsterud & Co. Martin Bruusgaard representerte den maritime og de to øvrige den merkantile kompetansen. Firmaet hadde en aktiv rolle i oppsvinget til rederimiljøet i Drammen. Til å begynne med ble det satset på nybygde seilskip av stål, men dårlige erfaringer gjorde at rederiet snart gikk over til jernseilskip.Martin Bruusgaard bidrog aktivt i Bruusgaard Kiøsterud & Co.s pionervirksomhet i omlegging fra seil til dampskip fra midten av 1890-årene. Samtidig kjøpte og drev han for egen regning med hell 19 store jernseilskip fra 1896 og frem til sin død i 1914. Les mer i Store norske leksikon Martin Bruusgaard i Norsk biografisk leksikon norsk skipsfartshistorie